उत्तराखंड बीजेपी के वरिष्ठतम विधायक एवं पूर्व विधानसभा अध्यक्ष हरबंस कपूर का हुआ निधन
देहरादून ( nainilive.com )- उत्तराखंड बीजेपी के वरिष्ठतम देहरादून जिले की कैंट विधानसभा क्षेत्र के विधायक एवं पूर्व विधानसभा अध्यक्ष विधायक हरवंश कपूर नहीं रहे। वे बीते चार दशकों से विधायक रहे, वहीं भाजपा के सबसे वरिष्ठ विधायकों में से एक थे। विधायक हरबंस कपूर के आकस्मिक निधन से भाजपा में शोक की लहर छा गयी है।
भाजपा के वरिष्ठ विधायक हरबंस कपूर के निधन पर मुख्यमंत्री पुष्कर सिंह धामी, पूर्व मुख्यमंत्री त्रिवेंद्र सिंह रावत सहित तमाम वरिष्ठ नेताओं ने शोक संवेदना व्यक्त की है। भारतीय जनता पार्टी के वरिष्ठत्म नेताओं के रूप में जाने जाने वाले हरबंस कपूर इस विधानसभा सीट से लगातार आठ बार विधायक बने। अपने सौम्य , शांत , मिलनसार एवं कार्यकर्ताओं के प्रति सहृदय के भाव ने उन्हें जनता के दिलों में बैठा दिया था। उत्तर प्रदेश के देहरादून सीट से 1989 से सन 2002 तक विधायक चुने गए हरबंस कपूर को उत्तराखंड राज्य बनने के बाद भी इस सीट से लगातार चार बार जीत हासिल हो चुकी थी।
नैनी लाइव (Naini Live) के साथ सोशल मीडिया में जुड़ कर नवीन ताज़ा समाचारों को प्राप्त करें। समाचार प्राप्त करने के लिए हमसे जुड़ें -
👉 Subscribe our YouTube Channel
Naini Live is a news portal which provides news across Uttarakhand and Madhya Pradesh. We do provide advertisement services as well.
awa_Deva awa_Deva awa_Deva hin_Deva eng_Latn eng_Latn